Stefan Kaibald

Stefan Kaibald (sündinud 19. mail 1997) on eesti võrkpallur. Alates 2018. aastast on ta olnud Eesti võrkpallikoondises ning hooajast 2024/25 mängib Eesti kõrgliigaklubis Bigbank Tartu.Stefan Kaibald on tagasi Bigbank Tartus! Bigbank Tartu Instagram, 11.07.2024.

Sportlaskarjäär
Noorteklassid
Noorteklassides mängis Kaibald Hiiumaa võrkpalliklubis, kus oli treeneriks ta isa Ülari Kaibald. Võistkonnaga osaleti omavanuste Eesti meistri- ja karikavõistlustel ning Balti liigas, kus teeniti mitmeid medaleid.Stefan Kaibald Sporditulemused (vaadatud 09.08.2023).

Aastatel 2012–2017 kuulus Kaibald Eesti noormeestekoondisse (sündinud 1997. aastal ja hiljem), kelle vanemtreeneriteks olid Oliver Lüütsepp ja Ülari Kaibald. Ta kuulus koondisse EEVZA meistrivõistlustel ning vanuseklassi EM- ja MM-valikturniiridel, kuid finaalturniiridele kohta ei tagatud. Poisid 97 Eesti võrkpalli Liidu arhiiv.

Kaibaldi paariliseks esimestel võistlustel rannavõrkpallis oli Markus Uuskari. 2013. aastal osaleti koos Ida-Euroopa Võrkpalli Assotsiatsiooni (EEVZA) U18 meistrivõistlustel Valgevenes, kus poolfinaali pääsust jäi puudu vaid üks võit.Rannavõrkpalli noored tulid EEVZA turniiril viiendaks ERR arhiiv, 19.08.2013. Samal aastal osaleti Valgevenes ka U18 Euroopa meistrivõistlustel, kus jäädi jagama 17. kohta (pidama jäädi play-offi).Eesti noored rannavõrkpallurid langesid EM-il konkurentsist välja ERR arhiiv, 31.08.2013. Samuti osaleti Pärnus U18 Eesti meistrivõistlustel, mis võideti (finaalis alistati 2:0 Alari Saar ja Markus Kullmann).Markus Uuskari ja Stefan Kaibald tulid Eesti meistriks Hiiu Leht arhiiv, 06.08.2013.

2016. aastal osaleti koos Türgis U20 rannavõrkpalli EM-il, kus alagrupist edasi ei pääsetud. Hollas ja Soomets kaotasid U-20 EM-i kohamängude avaringis ERR arhiiv, 18.06.2016. Pärnus toimunud üliõpilaste maailmameistrivõistlustel saadi küll alagrupist teisena play-off ringidesse, kuid 21 parema sekka ei õnnestunud pääseda.Nõlvak/Tiisaar pälvisid tudengite MM-il üheksanda koha ERR arhiiv, 16.07.2016.

Eesti võrkpallikoondis
Alates 2018. aastast on Kaibald olnud seotud Eesti võrkpallikoondisega, kui kutsuti laagrisse ka B-koondis.Selgusid võrkpallikoondise kandidaadid Euroopa Kuldliiga mängudeksa ERR, 18.04.2018. Ta debüteeris koondises samal aastal Rakveres toimunud sõprusmängus Slovakkia võrkpallikoondise vastu, mis võideti 3:0.Anu Säärits: Puusavigastuse tõttu mängust eemale jäänud Kreek: umbes kuu läheb ravile ERR, 02.08.2018.
Ta on esindanud Eestit Euroopa meistrivõistluste finaalturniiril 2021. aastal (meditsiinilise jokkerina Karli Alliku asemel) ning Euroopa liigas neljal turniiril (2019 (liberona alagrupimängudel), 2021, 2022 ja 2023).Karli Alliku asemel liitub võrkpallikoondisega Stefan Kaibald ERR, 03.09.2021.Võrkpallikoondise vangerdused: neli meest saadeti puhkusele, raskekahurvägi võtab ohjad üle ERR, 05.06.2019.Võrkpallikoondis alustab laupäeval Kuldliiga finaalturniiri Türgi vastu ERR, 16.06.2021.Selgus Eesti võrkpallikoondise koosseis mänguks Tšehhiga ERR, 25.05.2022.

Klubivõrkpall
Oma esimesed mängud Eesti meistriliiga tasemel tegi ta hooajal 2013/14 Audentese Spordigümnaasiumi 10. klassi õpilasena Danpower Võru/NK ridades.Ülari Kaibald teeb Hiiumaa võrkpalliajalugu Hiiu Leht, nr. 84, 01.11.2013. Võistkond osales Schenker Liigas, Eesti meistri- ja karikavõistlustel, kus parimaks tulemuseks jäi karikavõistlustel poolfinaali jõudmine.

Hooajal 2014/15 mängis Kaibald Eesti meistriliigas ja Schenkeri liigas osalevas Rakvere võrkpalliklubis.Võrkpalliklubi oskused pandi proovile Virumaa Teataja arhiiv, 28.10.2014. Medalitele sellel hooajal ei jõutud. Kaibald meeskonna põhinurgaründajate hulka ei kuulunud.

Hooajast 2015/16 vahetas ta klubi ning mängis kuus hooaega Eesti meistriliigaklubis Bigbank Tartu. 2015/16 hooaja esimeses pooles oli ta pikka aega vigastatud ning võistkonda aidata ei saanud.Saja liiga naaseb puhkepausilt töise nädalavahetusega ERR arhiiv, 08.01.2016. Medaleid sellel hooajal võita ei suudetud. Ta jätkas klubis ka järgneval hooajal, kui võideti Credit24 meistriliigas pronks ja Eesti meistrivõistlustel hõbe.Tartu soovis Nõmmistu asemele palgata Pulka ja Macieli ERR arhiiv, 22.06.2016.Tartu Bigbank võitis viiegeimilise lahingu järel Balti liiga pronksi ERR arhiiv, 19.03.2017.Tallinna Selver krooniti Eesti võrkpallimeistriks ERR arhiiv, 30.04.2017. Kaibald jätkas klubis hooajal 2017/18, kui tuldi Saaremaa võrkpalliklubi järel teiseks nii Eesti karika- kui meistrivõistlustel.Bigbank Tartu sõlmis lepingu kolmanda välismaalasega ERR arhiiv, 21.07.2017.Saaremaa Võrkpalliklubi tuli debüüthooajal Eesti meistriks ERR arhiiv, 10.05.2018. Oma neljanda hooajal (2018/19) oli ta kimpus põlveprobleemidega, mida hinnati piisavalt tõsiseks, et otsustati välismaalt lisajõude tuua nurgaründajate osakonda.Karl Rinaldo: Kaibald maksab lõivu 11. klassis tehtud vea arvelt: ma ei teagi, mis saanuks, kui Tammearu poleks Tartuga liitunud Võrkpall24, 18.12.2018.Karl Rinaldo: Tartu Bigbank toob meeskonda Soome koondislase Võrkpall24, 22.01.2019. Klubiga võideti Credit24 meistriliiga ning jäädi Eesti meistrivõistlustel teiseks.Johannes Vedru: Andrei Ojamets: võrkpall on küll võrratu, aga vahepeal sa vihkad seda ERR arhiiv, 02.03.2019. Hooajal 2019/20 võideti klubiga Eesti karikavõistlused; ülejäänud võistlused peatati kevadel koroonapandeemia tõttu.Karl Rinaldo: Tartu Bigbank tuli välja suurest kaotusseisust ja krooniti 11-aastase pausi järel Eesti karikavõitjaks! Võrkpall24, 29.12.2019.Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Oma kuuendal hooajal (2020/21) saadi Eesti karikavõistlustel teine koht ning tuldi Eesti meistriks.Reijo Mälton: Tallinna Selver tuli üheksa-aastase vaheaja järel Eesti karikavõitjaks! Võrkpall24, 22.12.2020.Tartu võitis 3:0 ja tuli Eesti meistriks ERR, 31.03.2021.

Hooajaks 2021/22 sõlmis Kaibald esmakordselt lepingu välisklubiga ning liitus Saksamaa kõrgliigaklubiga Königs Wusterhauseni Netzhoppers.Eesti võrkpallikoondislane siirdub esmakordselt välismaale ERR, 05.06.2021. Saksamaa karikavõistlustel jäädi pidama kaheksandikfinaali ning Saksamaa meistrivõistlustel tuli leppida kuuenda kohaga.

Ta vahetas järgnevaks hooajaks klubi ning liitus Austria meistriliiga klubiga SK Zadruga Aich/Dob.Vizemeister Zadruga AICH/DOB hat seine Kaderplanungen für die kommende Saison abgeschlossen... SK Zadruga Instagram, 08.08.2022. Klubi osales CEV Meistrite liigas, kus võideti esimene eelring, kuid teises eelringis tuli tunnistada Karli Alliku koduklubi Sastamala VaLePa paremust.Alliku hea mäng aitas Sastamala Meistrite liiga eelringis edasi ERR, 13.10.2022. Edasi jätkati euroteekonda CEV Cupil, kus tuli 1/32 finaalis võtta vastu kaks kaotust ning langeti konkurentsist.Allik ja Sastamala jäid Meistrite liiga põhiturniiri ukse taha ERR, 27.10.2022. Nii Austria karikavõistlustel kui ka Kesk-Euroopa (MEVZA) liigas jõuti poolfinaali, kuid finaali pääseda ei õnnestunud.Aich/Dob beendet MEVZA League-Grunddurchgang auf 3. Platz Volleynet Austria, 01.02.2023. Austria meistrivõistlustel tuli finaalseerias tunnistada Mihkel Varblase ja Hypo Tirol Innsbrucki paremust ning saadi teine koht.Venno, Varblane ja Allik said kaela kulla, Pertens ja Kaibald hõbe ERR, 24.04.2023. Kaibald oli meeskonna üks põhimängijaid.

Hooajal 2023/24 mängis ta Belgia kõrgliigaklubis Leuveni Haasrode.Volley Haasrode Leuven strikt Ests international Stefan Kaibald Rob TV, 11.07.2023. CEV Cupi 1/16 finaalseeria kaotati kuldse geimiga Serbia klubile Belgradi Partizan.Tammearu säras Meistrite liigas Itaalia tippklubi vastu ERR, 30.11.2023. Belgia karikavõistlustel jõuti poolfinaali ning Belgia meistrivõistlustel jäädi esimesena medalilt välja ning saadi neljas koht.Treial pääses karikafinaali, Venno säras endise koduklubi vastu ERR, 28.12.2023.Saaremaale pronks, mitmed eestlased pääsesid finaali ERR, 15.04.2024. Kaibald oli küll hooaja esimeses pooles üks nurgaründajate rotatsioonist, kuid sai hooaja teises pooles vigastada, mis lõpetas ta hooaja.Lotto Volley League 2023/24 Statistics Data Project (vaadatud 24.07.2024).

Saavutused
Klubivõrkpall
Kesk-Euroopa (MEVZA) liiga
2022/23 16px SK Zadruga Aich/Dobiga

Balti liiga
2016/17 16px Bigbank Tartuga
2018/19 16px Bigbank Tartuga
2024/25 16px Bigbank Tartuga

Riikide meistrivõistlused
2016/17 16px Eesti meistrivõistlused Bigbank Tartuga
2017/18 16px Eesti meistrivõistlused Bigbank Tartuga
2018/19 16px Eesti meistrivõistlused Bigbank Tartuga
2020/21 16px Eesti meistrivõistlused Bigbank Tartuga
2022/23 16px Austria meistrivõistlused SK Zadruga Aich/Dobiga
2024/25 16px Eesti meistrivõistlused Bigbank Tartuga

Riikide karikavõistlused
2017/18 16px Eesti karikavõistlused Bigbank Tartuga
2019/20 16px Eesti karikavõistlused Bigbank Tartuga
2020/21 16px Eesti karikavõistlused Bigbank Tartuga
2024/25 16px Eesti karikavõistlused Bigbank Tartuga

Koondis
2021 16px Euroopa Liiga

Individuaalsed auhinnad
2025 Cronimet Liiga parim nurgaründajaCronimet liiga võitjaks krooniti Tartu Bigbank! Eesti Võrkpalli Liit, 08.03.2025.
2025 Eesti meistrivõistluste parim nurgaründajaTartu Bigbank alistas neljandat korda Võru Barruse ja krooniti Eesti meistriks! Eesti Võrkpalli Liit, 20.04.2025.

Isiklikku
Ta isa on Eesti võrkpalliedendaja ja -treener Ülari Kaibald.“Võrkpallijuttude” 16. saade: Hiiumaa võrkpall läbi Ülari Kaibaldi silmade Eesti Võrkpalli Liit, 02.11.2021.

Viited

Välislingid
Stefan Kaibald Nisse Huttunen International Sports Agency
Stefan Kaibald Mängija profiil CEV kodulehel
Stefan Kaibald Mängija profiil Bundesliga kodulehel
Stefan Kaibald Volleybox
Stefan Kaibald Eesti Võrkpalli Liit

Kategooria:Eesti võrkpallurid
Kategooria:Sündinud 1997